Úradný vestník L 171 , 30/06/1997 S. 0011 - 0024



Smernica Komisie 97/29/ES z 11. júna 1997 prispôsobujúca technickému pokroku smernicu Rady 76/757/EHS, týkajúcu sa odrazových skiel motorových vozidiel a ich prípojných vozidiel (Text s významom pre EHP) KOMISIA EURÓPSKYCH SPOLOČENSTIEV so zreteľom na Zmluvu o založení Európskeho hospodárskeho spoločenstva, so zreteľom na smernicu Rady 70/156/EHS zo 6. februára 1970 o aproximácii právnych predpisov členských štátov o typovom schválení motorových vozidiel a ich prípojných vozidiel [1], naposledy upravenú smernicou Európskeho parlamentu a Rady 96/79/EHS [2] a najmä na jej článok 13 ods. 2, so zreteľom na smernicu Rady 76/757/EHS z 27. júla 1976 o aproximácii právnych predpisov členských štátov o odrazových sklách motorových vozidiel a ich prípojných vozidiel [3], naposledy zmenenú aktom pristúpenia Rakúska, Fínska a Švédska, a najmä na jej článok 10, keďže smernica 76/757/EHS je jednou zo samostatných smerníc postupu ES typového schvaľovania stanoveného v smernici 70/156/EHS; pretože následne ustanovenia smernice 70/156/EHS týkajúce sa systémov vozidla, komponentov a samostatných technických jednotiek, platia pre túto smernicu; keďže najmä články 3 ods. 4 a 4 ods. 3 smernice 70/156/EHS si vyžadujú, aby bol ku každej samostatnej smernici priložený informačný dokument a tiež osvedčenie o typovom schválení podľa prílohy VI k uvedenej smernici, aby mohlo byť typové schvaľovanie spracovávané na počítači; pretože sa osvedčenie o typovom schválení uvedené v smernici 76/757/EHS musí podľa toho zmeniť; keďže sa musia zjednodušiť postupy, aby sa zachovala rovnocennosť predpokladaná v článku 9 ods. 2 smernice 70/156/EHS medzi určitými samostatnými smernicami a zodpovedajúcimi nariadeniami Európskej hospodárskej komisie Spojených národov pri zmene uvedených predpisov; pretože ako prvý krok musia byť technické požiadavky smernice 76/757/EHS nahradené požiadavkami nariadenia č. 3 pomocou krížových odkazov; keďže sa sa uvádza odkaz na smernicu Rady 76/756/EHS [4], naposledy zmenenú smernicou 97/28/ES [5]; keďže boli zaznamenané rozdiely medzi použitou terminológiou anglickej verzie smernice 76/757/EHS a ostatnými jazykovými verziami; pretože je žiadúce opraviť jazykové verzie; keďže ustanovenia tejto smernice sú v súlade so stanoviskom Výboru pre prispôsobenie sa technickému pokroku, ktorý bol vytvorený smernicou 70/156/EHS, PRIJALA TÚTO SMERNICU: Článok 1 Smernica 76/757EHS sa týmto mení a dopĺňa takto:: 1. Názov "odrazové sklo(á)" sa nahrádza názvom "odrazové sklá"." 2. Článok 1 ods. 1 sa nahrádza takto: "1. Každý členský štát udelí ES typové schválenie komponentu každému typu odrazových skiel, ktorý spĺňa konštrukčné a testovacie požiadavky stanovené v príslušných prílohách." 3. Prvý odsek článku 2 sa nahrádza takto: "Pre každý typ odrazových skiel, ktorý schválili podľa článku 1, vydajú členské štáty výrobcovi značku ES typového schválenia komponentu, ktorá zodpovedá vzoru zobrazenému v prílohe I, v doplnku 3." 4. Článok 4 sa nahrádza nasledovne: "Článok 4 Príslušné orgány členských štátov sa postupom uvedeným v článku 4 ods. 6 smernice 70/156/EHS, navzájom informujú o každom schválení, ktoré udelili, zamietli alebo odobrali podľa tejto smernice." 5. Článok 9 sa nahrádza takto: "Článok 9 Pre účely tejto smernice "vozidlo" znamená akékoľvek motorové vozidlo určené na prevádzku po ceste s karosériou alebo bez nej, s najmenej štyrmi kolesami a maximálnou konštrukčnou rýchlosťou presahujúcou 25 km/h a jeho prípojné vozidlá, s výnimkou koľajových vozidiel, poľnohospodárskych a lesných traktorov a všetkých mobilných strojov." 6. Prílohy sa nahradia prílohou k tejto smernici. Článok 2 1. Od 1. januára 1998, alebo ak sa uverejnenie textov uvedených v článku 3 oneskorí a uskutoční sa po 1. júli 1997, šesť mesiacov po skutočnom dátume uverejnenia týchto textov, nesmú členské štáty z dôvodov týkajúcich sa odrazových skiel: - odmietnuť udeliť typu vozidla alebo typu odrazových skiel ES typové schválenie alebo národné typové schválenie, alebo - zakázať registráciu, predaj alebo uvedenie do prevádzky vozidiel, alebo predaj alebo uvedenie do prevádzky odrazových skiel, za predpokladu, že odrazové sklá spĺňajú požiadavky smernice 76/757/EHS, zmenené touto smernicou a že, pokiaľ ide o vozidlá, sú namontované podľa požiadaviek stanovených v smernici 76/756/EHS. 2. Od 1. októbra 1998 členské štáty: - nesmú naďalej udeľovať ES typové schválenie, a - môžu odmietnuť udeliť národné typové schválenie pre akýkoľvek typ vozidla z dôvodov týkajúcich sa odrazových skiel a pre akýkoľvek typ odrazového skla, ak nie sú splnené požiadavky smernice 76/757/EHS, zmenené touto smernicou. 3. Od 1. októbra 1999 sú požiadavky smernice 76/757/EHS, týkajúce sa odrazových skiel ako komponentov zmenené touto smernicou, platné pre účely článku 7 ods. 2 smernice 70/156/EHS. 4. Bez ohľadu na odseky 2 a 3 vyššie, musia členské štáty odrazovým sklám určeným ako náhradné diely, naďalej udeľovať ES typové schválenie a povoľovať ich predaj a uvedenie do prevádzky podľa predchádzajúcich verzií smernice 76/757/EHS za predpokladu, že - sú určené na montáž do už používaných vozidiel, a - spĺňajú požiadavky uvedenej smernice, ktoré boli platné v dobe, kedy bolo vozidlo prvýkrát zaregistrované. Článok 3 Odseky a prílohy nariadenia EHK OSN č. 3, uvedené v prílohe II, v bode 2.1, sa uverejnia v Úradnom vestníku Európskych spoločenstiev do 1. júla 1997. Článok 4 1. Členské štáty najneskôr do 1. januára 1998 uvedú do účinnosti zákony, iné právne predpisy a správne opatrenia potrebné na dosiahnutie súladu s touto smernicou; ak sa však uverejnenie textov uvedených v článku 3 oneskorí a uskutoční sa po 1. júli 1997, členské štáty splnia túto povinnosť šesť mesiacov po skutočnom dátume uverejnenia týchto textov. Bezodkladne o tom informujú Komisiu. Členské štáty uplatnia tieto opatrenia od 1. januára 1998, alebo ak sa uverejnenie textov uvedených v článku 3 oneskorí a uskutoční sa po 1. júli 1997, šesť mesiacov po skutočnom dátume uverejnenia týchto textov. Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty. 2. Členské štáty oznámia Komisii znenie hlavných ustanovení vnútroštátnych právnych predpisov, ktoré prijali v oblasti pôsobnosti tejto smernice. Článok 5 Táto smernica nadobúda účinnosť 20-ty deň po jej uverejnení v Úradnom vestníku Európskych spoločenstiev. Článok 6 Táto smernica je adresovaná členským štátom. V Bruseli 11. júna 1997 Za Komisiu Martin bangemann člen Komisie [1] Ú. v. ES L 42, 23.2.1970. s. 1 [2] Ú. v. ES L 18, 21.1.1997. s. 7. [3] Ú. v. ES L 262, 27.9.1976. s. 32. [4] Ú. v. ES L 262, 27.9.1976. s. 1. [5] Ú. v. ES Pozri stranu 1 tohto Úradného vestníka. -------------------------------------------------- PRÍLOHA " ZOZNAM PRÍLOH PRÍLOHA I: | Správne opatrenia pre typové schválenie | Doplnok 1: | Informačný dokument | Doplnok 2: | Osvedčenie o typovom schválení | Doplnok 3: | Vzory značiek ES typového schválenia komponentu | PRÍLOHA II | Rozsah platnosti a technické požiadavky | PRÍLOHA I SPRÁVNE OPATRENIA PRE TYPOVÉ SCHVÁLENIE 1. ŽIADOSŤ O ES TYPOVÉ SCHVÁLENIE KOMPONENTU 1.1 Žiadosť o ES typové schválenie komponentu podľa článku 3 ods. 4 smernice 70/156/EHS pre typ odrazových skiel predloží výrobca. 1.2 Vzor informačného dokumentu je uvedený v doplnku 1. 1.3 Technickej službe zodpovednej za vykonávanie typových schvaľovacích testov sa musí predložiť nasledovné: 1.3.1 v prípade odrazových skiel triedy I A alebo III A, 1.3.1.1 desať (10) vzoriek vo farbe špecifikovanej výrobcom; 1.3.1.2 podľa potreby, dve vzorky v inej(ých) farbe(ách) pre súčasné alebo neskoršie rozšírenie schválenia pre odrazové sklá v inej(ých) farbe(ách); 1.3.2 v prípade odrazových skiel triedy IV A, desať (10) vzoriek a prípadne prostriedky na pripevnenie. 2. OZNAČENIE 2.1 Zariadenia predložené na ES typové schválenie komponentu, musia byť označené: 2.1.1 obchodným názvom alebo značkou výrobcu; 2.1.2 značkou "TOP", ktorá je umiestnená horizontálne na najvyššom mieste svietiacej plochy, ak je takéto označenie nutné na to, aby sa jednoznačne určil uhol alebo uhly pootočenia, predpísané výrobcom. 2.2 Tieto označenia musia byť dobre čitateľné a nezmazateľné a musia byť umiestnené na svietiacej ploche alebo na jednej zo svietiacich plôch zariadenia. Keď je zariadenie namontované na vozidle musia byť viditeľné zvonka. 2.3 Na každom zariadení musí byť dostatočne veľké miesto pre značku typového schválenia komponentu. Toto miesto sa vyznačí na výkresoch uvedených v doplnku 1. 3. UDELENIE ES TYPOVÉHO SCHVÁLENIA KOMPONENTU 3.1 Ak sú príslušné požiadavky splnené, udelí sa ES typové schválenie podľa článku 4 ods. 3 a prípadne 4 ods. 4, smernice 70/156/EHS. 3.2 Vzor osvedčenia o ES typovom schválení je uvedený v doplnku 2. 3.3 Každému schválenému typu odrazového skla sa pridelí schvaľovacie číslo v súlade s prílohou VII k smernici 70/156/EHS. Ten istý členský štát nesmie prideliť rovnaké číslo inému typu odrazového skla. 3.4 Keď sa ES typové schválenie komponentu požaduje pre typ zariadenia na osvetlenie a svetelnú signalizáciu, ktoré obsahuje odrazové sklá a iné svietidlá, môže sa prideliť jediné ES typové schvaľovacie číslo komponentu za predpokladu, že odrazové sklá spĺňajú požiadavky tejto smernice a že každé z ostatných svietidiel tvoriacich časť zariadenia na osvetlenie a svetelnú signalizáciu, pre ktoré sa ES typové schválenie komponentu požaduje, spĺňa požiadavky príslušnej platnej smernice. 4. ZNAČKA ES TYPOVÉHO SCHVÁLENIA 4.1 Okrem označenia uvedeného v bode 2.1, musí byť každé odrazové sklo zhodné s typom schváleným podľa tejto smernice, označené značkou ES typového schválenia komponentu. 4.2 Táto značka sa skladá: 4.2.1 z obdĺžnika, obklopujúceho malé písmeno "e", za ktorým nasleduje rozlišovacie číslo alebo písmená členského štátu, ktorý typové schválenie komponentu udelil: 1 pre Nemecko 2 pre Francúzsko 3 pre Taliansko 4 pre Holandsko 5 pre Švédsko 6 pre Belgicko 9 pre Španielsko 11 pre Spojené kráľovstvo; 12 pre Rakúsko 13 pre Luxembursko 17 pre Fínsko 18 pre Dánsko 21 pre Portugalsko 23 pre Grécko IRL pre Írsko; 4.2.2 zo "základného schvaľovacieho čísla" nachádzajúceho sa tesne pri obdĺžniku a obsiahnutého v časti 4 typového schvaľovacieho čísla uvedeného v prílohe VII smernice 70/156/EHS, pred ktorým sú dve čísla udávajúce poradové číslo pridelené najnovšej väčšej technickej zmene smernice 76/757/EHS k dátumu, v ktorom bolo ES typové schválenie udelené. V tejto smernici je poradové číslo 02; 4.2.3 z nasledovných doplnkových symbolov: 4.2.3.1 "I A", "III A" alebo "IV A", označujúce triedu, do ktorej bolo odrazové sklo pri schvaľovaní zaradené. 4.3 Značka ES typového schválenia sa pripevní na plochu výstupu svetla odrazového skla tak, aby bola nezmazateľná a dobre čitateľná aj po namontovaní odrazového skla na vozidlo. 4.4 Vzory značky ES typového schválenia komponentu sú uvedené v doplnku 3, na obrázku 1. 4.5 Keď sa, podľa bodu 3.4 vyššie vydá jediné ES typové schvaľovacie číslo pre typ zariadenia na osvetlenie a svetelnú signalizáciu, ktorý obsahuje odrazové sklá a iné svietidlá, môže sa pripevniť jediná značka ES typového schválenia skladajúca sa: 4.5.1 z obdĺžnika, obklopujúceho malé písmeno "e", za ktorým nasleduje rozlišovacie číslo alebo písmená členského štátu, ktorý typové schválenie komponentu udelil (pozri bod 4.2.1); 4.5.2 zo základného schvaľovacieho čísla (pozri bod 4.2.2, prvá polovica vety); 4.5.3 prípadne z požadovanej šípky, pokiaľ ide o súpravu svietidiel ako celok. 4.6 Táto značka sa môže umiestniť kdekoľvek na svietidlách, ktoré sú skupinové, združené alebo vzájomne zlúčené za predpokladu, že: 4.6.1 je viditeľná po namontovaní svietidiel; 4.6.2 žiadny z komponentov skupinových, združených alebo vzájomne zlúčených svietidiel, cez ktorý prechádza svetlo sa nemôže odstrániť bez toho, aby nebola súčasne odstránená aj schvaľovacia značka. 4.7 Pre každé svietidlo sa vyznačí príslušný symbol zodpovedajúci každej smernici, podľa ktorej bolo číslo ES typového schválenia komponentu udelené, spolu s poradovým číslom (pozri bod 4.2.2, druhá polovica vety) a podľa potreby písmeno "D" a požadovaná šípka: 4.7.1 buď na príslušnej ploche výstupu svetla; 4.7.2 alebo v skupine tak, aby každé zo skupinových, združených alebo vzájomne zlúčených svietidiel mohlo byť jasne identifikované. 4.8 Rozmery komponentov tejto značky nesmú byť menšie než minimálne rozmery špecifikované pre jednotlivé značky rôznymi smernicami, podľa ktorých bolo ES typové schválenie komponentu udelené. 4.9 Príklady značky ES typového schválenia komponentu pre svietidlá, ktoré sú skupinové, združené alebo vzájomne zlúčené s inými svietidlami, sú uvedené v doplnku 3, na obrázku 2. 5. MODIFIKÁCIE TYPU A ZMENY SCHVÁLENIA 5.1 V prípade modifikácií typu schváleného podľa tejto smernice, platia ustanovenia článku 5 smernice 70/156/EHS. 5.2 Keď sa typové schválenie rozšíri na odrazové sklá líšiace sa len farbou, vzorky z každej inej farby, predložené podľa bodu 1.3.1.2 vyššie, musia spĺňať len kolorimetrické špecifikácie; ostatné testy sa nemusia opakovať. Tento odsek neplatí pre odrazové sklá triedy IV A. 6. ZHODA VÝROBY 6.1 Vo všeobecnosti sa opatrenia na zabezpečenie zhody výroby prijmú v súlade s ustanoveniami uvedenými v článku 10 smernice 70/156/EHS. 6.2 Zhoda, pokiaľ ide o mechanické a geometrické vlastnosti, sa považuje za dostatočnú, ak rozdiely nie sú väčšie ako nevyhnutné výrobné tolerancie. 6.3 Zhoda výroby sa nebude spochybňovať, ak výsledky všetkých fotometrických meraní jednej náhodne vybranej vzorky spĺňajú aspoň na 80 % hodnoty špecifikácií. 6.4 Ak nie je podmienka bodu 6.3. splnená, vyberie sa náhodne ďalšia sada piatich vzoriek. Priemer výsledkov každého typu fotometrických meraní musí spĺňať špecifikácie a výsledok žiadneho z jednotlivých meraní nesmie spĺňať na menej než na 50 % hodnoty špecifikácií. Doplnok 1 Nasledovné informácie, pokiaľ prichádzajú do úvahy, musia byť dodané trojmo a musia obsahovať zoznam. Akékoľvek výkresy, musia byť dostatočne podrobné, dodané vo vhodnom merítku na formáte A4, alebo musia byť zložené na formát A4. Prípadné fotografie, musia byť dostatočne podrobné. Ak systémy, komponenty alebo samostatné technické jednotky majú elektronicky riadené funkcie, musia byť dodané informácie týkajúce sa ich výkonu. 0. VŠEOBECNE 0.1 Značka (obchodný názov výrobcu):… 0.2 Typ a všeobecné obchodné označenie(ia):… 0.5 Názov a adresa výrobcu:… 0.7 V prípade komponentov a samostatných technických jednotiek umiestnenie a spôsob pripevnenia ES schvaľovacej značky:… 0.8 Adresa(y) montážneho(ych) závodu(ov):… 1. POPIS ZARIADENIA 1.1 Typ zariadenia:… 1.1.1 Funkcia(e) zariadenia:… 1.1.2 Kategória alebo trieda zariadenia:… 1.1.3 Farba vyžarovaného alebo odrážaného svetla:… 1.2 Dostatočne podrobné výkresy, umožňujúce identifikáciu typu zariadenia a zobrazujúce… 1.2.1 v akej geometrickej polohe sa má zariadenie montovať na vozidlo (neplatí pre svetlo na osvetlenie zadnej registračnej tabuľky):… 1.2.2 os pozorovania považovanú v testoch za referenčnú os (horizontálny uhol H = 0°, vertikálny uhol V = 0°) a bod považovaný v uvedených testoch za referenčný stred (neplatí pre odrazové sklá a svetlá na osvetlenie zadnej registračnej tabuľky):… 1.2.3 miesto určené pre značku ES typového schválenia komponentu:… 1.2.4 u svetiel na osvetlenie zadnej registračnej tabuľky, v akej geometrickej polohe sa má zariadenie montovať vzhľadom k miestu, ktoré zaberá registračná tabuľka a obrys príslušnej osvetlenej plochy:… 1.2.5 u svetlometov a predného hmlového svetlometu, čelný pohľad na svietidlá s podrobnosťami o ryhovaní rozptylového skla, ak je, a priečny rez:… 1.3 Stručný technický popis udávajúci najmä, s výnimkou svietidiel s nevymeniteľnými zdrojmi svetla, kategóriu alebo kategórie predpísaných zdrojov svetla, ktoré musia patriť medzi kategórie obsiahnuté v smernici 76/761/EHS (neplatí pre odrazové sklá):… 1.4 Špecifické informácie:… 1.4.1 U svetiel na osvetlenie zadnej registračnej tabuľky údaj o tom, či je zariadenie určené na osvetlenie širokej/vysokej/širokej aj vysokej tabuľky:… 1.4.2 U svetlometov,… 1.4.2.1 informácia o tom, či je svetlomet určený pre stretávacie svetlo aj diaľkové svetlo, alebo len pre jednu z týchto funkcií:… 1.4.2.2 v prípade, že svetlomet je určený pre stretávacie svetlo informáciu o tom, či je určený pre ľavostrannú i pravostrannú premávku alebo buď pre ľavostrannú alebo len pre pravostrannú premávku:… 1.4.2.3 ak je svetlomet vybavený nastaviteľným odrážačom, vyznačenie montážnej(ych) polohy (polôh) svetlometu vo vzťahu k vozovke a pozdĺžnej strednej rovine vozidla, ak sa má svetlomet používať len v tejto (týchto) polohe(ách):… 1.4.3 U obrysových svetiel, brzdových svetiel a ukazovateľov smeru,… 1.4.3.1 či sa zariadenie môže používať aj v súprave dvoch svietidiel rovnakej kategórie:… 1.4.3.2 v prípade zariadenia s dvoma hladinami svietivosti (brzdové svetlá a ukazovatele smeru kategórie 2b, schéma usporiadania a špecifikácia charakteristík systému zabezpečujúceho dve hladiny svietivosti:… 1.4.4 U spätných odrazových skiel, stručný popis udávajúci technické špecifikácie materiálov odrazovej optickej jednotky:… 1.4.5 U spätných svetlometov údaj o tom, či je zariadenie určené na montáž na vozidlo výhradne vo dvojici:… Doplnok 2 OSVEDČENIE O ES TYPOVOM SCHVÁLENÍ Pečiatka úradu Oznámenie týkajúce sa: - typového schválenia [1] - rozšírenia typového schválenia [2] - odmietnutia typového schválenia [3] - odobratia typového schválenia [4] typu vozidla/komponentu/samostatnej technickej jednotky [5] vzhľadom na smernicu…/…/EHS, naposledy zmenenú smernicou…/…/ES Číslo typového schválenia:… Dôvod rozšírenia:… ČASŤ I 0.1 Značka (obchodný názov výrobcu):… 0.2 Typ a všeobecný(é) obchodný(é) popis(y):… 0.3 Prostriedky identifikácie typu, ak sú vyznačené na vozidle/komponente//samostatnej technickej jednotke [6] [7]:… 0.3.1 Umiestnenie takéhoto označenia:… 0.4 Kategória vozidla [8] [9]:… 0.5 Meno a adresa výrobcu:… 0.7 V prípade komponentov a samostatných technických jednotiek umiestnenie a spôsob pripevnenia značky ES typového schválenia:… 0.8 Adresa(y) montážneho(ych) závodu(ov):… ČASŤ II 1. Doplňujúce informácie (kde je to aplikovateľné) pozri dodatok 2. Technická služba, zodpovedná za vykonanie testov:… 3. Dátum protokolu o teste:… 4. Číslo protokolu o teste:… 5. Poznámky (pokiaľ sú): pozri dodatok 6. Miesto:… 7. Dátum:… 8. Podpis:… 9. Prikladá sa číslo informačnej zložky uloženej schvaľovacím orgánom, ktorá sa môže na požiadanie poskytnúť. 1. DOPLNKOVÉ INFORMÁCIE 1.1 Kde je to aplikovateľné uviesť pre každé svietidlo 1.1.1 Kategóriu(e) zariadenia(í):… 1.1.2 Počet a kategóriu zdrojov svetla (neplatí pre odrazové sklá) [10]:… 1.1.3 Farbu vyžarovaného alebo odrážaného svetla:… 1.1.4 Schválenie udelené pre zariadenie používané výhradne ako náhradný diel na vozidlách, ktoré sú už v prevádzke: Áno/Nie [11]… 1.2 Špecifické informácie pre niektoré typy zariadenia na osvetlenie a svetelnú signalizáciu:… 1.2.1 U spätných odrazových skiel: izolovane od/ako časti súpravy zariadení [12]… 1.2.2 U svetiel na osvetlenie zadnej registračnej tabuľky: Zariadenie na osvetlenie širokej/vysokej tabuľky [13]:… 1.2.3 U svetlometov: Ak je svetlomet vybavený nastaviteľným odrážačom, montážna(e) poloha(y) svetlometu vo vzťahu k vozovke a pozdĺžnej strednej rovine vozidla, ak sa má svetlomet používať len v tejto (týchto) polohe(ách):… 1.2.4 U spätných svetlometov: Toto zariadenie sa montuje na typ vozidla výhradne ako časť dvojice: Áno/Nie [14]… 5. POZNÁMKY 5.1 Výkresy 5.1.1 U svetiel na osvetlenie zadnej registračnej tabuľky: pripojený výkres č… zobrazuje geometrickú polohu, v akej sa má zariadenie namontovať vo vzťahu k miestu určenému pre registračnú tabuľku a obrys príslušnej osvetlenej plochy; 5.1.2 U odrazového skla: pripojený výkres č… zobrazuje geometrickú polohu, v akej sa má zariadenie namontovať na vozidlo; 5.1.3 U všetkých ostatných zariadení na osvetlenie a svetelnú signalizáciu: pripojený výkres č… zobrazuje geometrickú polohu, v akej sa má zariadenie namontovať na vozidlo, referenčnú os a referenčný stred zariadenia; 5.2 U svetlometov: spôsob prevádzky počas testu (bod 5.2.3.9 prílohy I k smernici 76/761/EHS):… Doplnok 3 VZORY ZNAČIEK ES TYPOVÉHO SCHVÁLENIA KOMPONENTU +++++ TIFF +++++ Zariadenie označené značkou ES typového schválenia komponentu zobrazenou vyššie, je odrazové sklo triedy I A, typovo schválené v Nemecku (e1) podľa tejto smernice (02) pod základným schvaľovacím číslom 1471. +++++ TIFF +++++ +++++ TIFF +++++ +++++ TIFF +++++ Poznámky: Tri príklady schvaľovacích značiek, modely A, B a C predstavujú tri možné varianty označenia zariadenia na osvetlenie a svetelnú signalizáciu v prípade, keď dve a viac svietidiel sú časťou rovnakej súpravy skupinových, združených alebo vzájomne zlúčených svietidiel. Táto schvaľovacia značka udáva, že zariadenie bolo schválené v Nemecku (e1) pod základným schvaľovacím číslom 1712 a zahŕňa: Odrazové sklo triedy IA schválené podľa smernice 76/757/EHS (Ú. v. ES L 262, 27.9.1976, str. 32), číslo série zmeny 02; Zadný ukazovateľ smeru kategórie 2a schválený podľa smernice 76/759/EHS (Ú. v. ES L 262, 27.9.1976, str. 71), číslo série zmeny 01; Zadné červené obrysové svetlo (R) schválené podľa prílohy II k smernici 76/758/EHS (Ú. v. ES L 262, 27.9.1976, str. 54), číslo série zmeny 02; Zadné hmlové svetlo (F) schválené podľa smernice 77/538/EHS (Ú. v. ES L 220, 29.8.1977, str. 60), poradové číslo zmeny 00; Spätný svetlomet (AR) schválený podľa smernice 77/539/EHS (Ú. v. ES L 220, 29.8.1977, str. 60), číslo série zmeny 00; Brzdové svetlo s dvoma hladinami svietivosti (S2) schválené podľa prílohy II k smernici 76/758/EHS, číslo série zmeny 02; Svetlo na osvetlenie zadnej registračnej tabuľky (L) podľa smernice 76/760/EHS, (Ú. v. ES L 262, 27.9.1976, str. 85), číslo série zmeny 00; PRÍLOHA II ROZSAH PLATNOSTI A TECHNICKÉ POŽIADAVKY 1. ROZSAH PLATNOSTI Táto smernica platí pre odrazové sklá motorových a ich prípojných vozidiel. 2. TECHNICKÉ POŽIADAVKY 2.1 Platia technické požiadavky uvedené v bodoch 2, 6 a 7 a prílohách 1 a 4 až 15 nariadenia EHK OSN č. 3, ktoré pozostávajú z konsolidovaného znenia nasledovných dokumentov: - 01 a 02 séria zmien [1]; - Doplnok 1 k 02 sérii zmien [2]; - Doplnok 2 k 02 sérii zmien [3]; - Doplnok 3 k 02 sérii zmien [4], okrem nasledovného: 2.1.1 Odkaz na "nariadenie č. 48" sa rozumie ako odkaz na "smernicu 76/756/EHS". " [1] Nehodiace sa prečiarknuť. [2] Nehodiace sa prečiarknuť. [3] Nehodiace sa prečiarknuť. [4] Nehodiace sa prečiarknuť. [5] Nehodiace sa prečiarknuť. [6] Nehodiace sa prečiarknuť. [7] Ak prostriedky identifikácie typu obsahujú znaky, ktoré nie sú relevantné popisu vozidla, komponentu alebo samostatnej technickej jednotky, pre ktoré platí toto osvedčenie o typovom schválení, také znaky majú byť v dokumentácii zastúpené symbolom: "?" (napr. ABC??123??). [8] Nehodiace sa prečiarknuť. [9] Ako je definované v prílohe II A k smernici 70/156/EHS. [10] U svietidiel s nevymeniteľnými zdrojmi svetla uviesť počet zdrojov a celkový výkon vo wattoch. [11] Nehodiace sa prečiarknuť. [12] Nehodiace sa prečiarknuť. [13] Nehodiace sa prečiarknuť. [14] Nehodiace sa prečiarknuť. [1] [2] [3] [4] TRANS/WP29/446. --------------------------------------------------